****

**XII. Jászsági Gyermek és Ifjúsági Szólótáncverseny**

**versenyszabályzata**

**A verseny célja:**

* A verseny egyik legfőbb célja a gyermek és ifjúsági korosztályú táncosok improvizációs képességének elősegítése.
* Fórumot teremteni a legkiválóbb gyermek és ifjúsági néptáncos előadóknak arra, hogy számot adhassanak eredeti néptánc ismeretükről, annak újra alkotásáról, valamint magas színvonalú egyéni előadásmódjukról.
* Segíteni az évszázadok alatt kikristályosodott magyar néptánc kincs továbbörökítését, legszebb, legértékesebb elemeinek hagyományához hű megőrzését.
* A verseny és az értékelés rögzítésével, archiválásával létrehozott táncos adatbázis segítségével megteremteni a jövő néptánc oktatói és táncosai számára a táncok és az előadók tanulmányozásának és kutatásának lehetőségét.

**Nevezés:**

A versenyre nevezhet minden 8-18 éves magyarországi (magyar és nemzetiségi) és határon túl élő magyar nemzetiségű táncos.

* A verseny lebonyolítása négy korcsoportban történik.
* A nevezés a jelentkezési lap és a regisztrációs díj befizetésének határidőre való megérkezésétől válik érvényessé.
* A pároknál a korcsoporttól eltérő születésű versenyzők is táncolhatnak együtt, de a párok csak egymást követő korcsoportból alakíthatók ki. Ezekben az esetekben a verseny anyagánál és a korcsoportba sorolásnál az idősebb táncos születési éve a meghatározó.
* Kísérőpartnerrel történő nevezés esetén a nem versenyző kísérőpartner legfeljebb két évvel lehet idősebb a versenyzőnél. 18 évesnél idősebb kísérőpartner nem lehetséges.
* Egy versenyző kísérőpartnerként legfeljebb egy másik versenyzőt kísérhet.
* Egy kísérő maximum két versenyzőt kísérhet.

**A verseny kategóriái:**

a) szóló: egy fiú versenyző

b) páros: egy fiú és egy lány vagy két lány versenyezhet együtt.

**A verseny lebonyolításának korcsoportjai:**

I. korcsoport: 2016-2017-ben született,

II. korcsoport: 2013-2015-ben született,

III. korcsoport: 2010-2012-ben született

IV. korcsoport: 2007-2009-ben született,

1. korcsoport **kötelező tánca:** bármely dialektus területről egy vagy két tánctípust tartalmazó improvizáció;

**szabadon választott tánca**: *nem kötelező*, ha mégis, akkor egy másik dialektus területről kell táncoljon egy vagy két tánctípust

1. korcsoport **kötelező tánca**: középső vagy a nyugati dialektus területről egy vagy két tánctípust tartalmazó improvizáció;

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

1. korcsoport **kötelező tánca**: középső vagy a nyugati dialektus területről egy vagy két tánctípust tartalmazó improvizáció;

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

1. korcsoport **kötelező tánca**: erdélyi dialektusból egy vagy két tánctípust tartalmazó improvizáció

**szabadon választott tánca**: a kötelező tánctól eltérő dialektusterületről származó egy vagy két tánctípust tartalmazó improvizáció

**A versenyen való részvétel kötelezettségei**

A versenyzőknek a próbán való részvétel kötelező, mely próbákat a zsűri is megtekintheti.

A kötelező táncokat központi zenekar kíséri, a kötelező táncok zenei anyagát is ő állítja össze, melyről a verseny rendezői gondoskodnak.

A szabadon választott táncok kíséretéről a versenyző maga gondoskodik, mely külön kérésre lehet a központi zenekar is. Kísérő zenekar az előselejtezőn **a Zagyva banda** lesz. Elérhetőségük: Boda Gellért, tel.: 06/30 4704655, zagyvabanda@gmail.com.

A kötelező és a szabadon választott táncok, 2 perces (+/- 20 mp) improvizációnak kell lennie. Az idő előtti, vagy időn túli produkció sorsáról a zsűri hivatott dönteni. Minden korcsoportban az improvizáción, a koreográfiai elemeket nélkülöző, a gyermek saját motívumkészletéből építkező, stílusos, rögtönzött táncolást értünk, a kiírt időtartam betartásával.

**A verseny értékelése és díjai:**

Értékelés szempontjai:

- A tánc ismerete, jellemző szerkesztési elve, jellemző motívumok használata, stílusos mozgás

- A tér használata

- A tánctartalom és a zene illeszkedése, ritmikai árnyaltság, II., III. és IV. korcsoportoknál kapcsolattartás a zenekarral

- Előadói magatartás, dinamikai árnyaltság

- A tájegység viseletének megjelenítése, viselése

- Kapcsolattartás párral, ill. eszközhasználat

A szakmai zsűri MINŐSÍTÉSEKET oszt ki, azaz **bronz, ezüst, arany és kiemelt arany** kategóriákba sorolja a versenyzőket.

**Nevezés feltételei:**

A verseny nevezési díja: 4000.-Ft/fő.

Ezen összeget átutalással a jelentkezési határidőig kérjük teljesíteni!

Bankszámlaszám: Viganó AMI, 10201006-50157509-00000000

A Közlemény rovatban kérjük feltüntetni: Versenyző/k neve/i, szólótáncverseny nevezési díja.

Számla kiállítása az utaláson szereplő személy/szervezet nevére lehetséges, kérjük ezt figyelembe venni.

A versenyzők és a kísérők utazási-, étkezési- és szállásköltsége a nevezőt terheli.

**A verseny időpontja:**

**2025. április 12-13. – Jászberény, Jászság Népi Együttes székháza,**

**5100 Jászberény Víz utca 1.**

**Jelentkezés módja:**

Jelentkezés a XII. Jászsági szólótáncversenyre minden versenyzőnek az alábbi űrlapon lehetséges**:**

**https://forms.gle/7UuRSUxew7ii9qvt6**

**Jelentkezési határidő:**

**2025. 03. 03.**

**A rendezvény zavartalan lebonyolítása érdekében, az előző évekből tanulva, a jelentkezési határidőn túl regisztrált versenyzőket NEM ÁLL MÓDUNKBAN FOGADNI!**

**Megértésüket köszönjük!**

**Információ a versenyről:**

Nagy Valter, tel: +3620/628-10-71, e-mail cím: nvaltty95@gmail.com

**Minden versenyzőt szeretettel várunk!**